b'\n_START_ARTICLE_\nPussimuurahaiskarhu\n_START_SECTION_\nTuntomerkit\n_START_PARAGRAPH_\nPussimuurahaiskarhun vartalo on enint\xc3\xa4\xc3\xa4n 30 ja h\xc3\xa4nt\xc3\xa4 15 senttimetri\xc3\xa4 pitk\xc3\xa4. Painoltaan el\xc3\xa4in kasvaa enint\xc3\xa4\xc3\xa4n puoleen kiloon. Pussimuurahaiskarhun ominaispiirteit\xc3\xa4 ovat pitk\xc3\xa4 kieli, musta raita huulilta korville, kuusi tai seitsem\xc3\xa4n valkoista raitaa vartalon takaosassa ja tuuhea h\xc3\xa4nt\xc3\xa4. Sen turkki on lyhytt\xc3\xa4 ja karkeaa ja v\xc3\xa4rilt\xc3\xa4\xc3\xa4n harmaanruskea tai joskus punertava.\n_START_SECTION_\nRavinto\n_START_PARAGRAPH_\nP\xc3\xa4iv\xc3\xa4aktiiviset pussimuurahaiskarhut k\xc3\xa4ytt\xc3\xa4v\xc3\xa4t suuren osan p\xc3\xa4iv\xc3\xa4st\xc3\xa4\xc3\xa4n ruoan etsimiseen. Ne sy\xc3\xb6v\xc3\xa4t p\xc3\xa4\xc3\xa4asiassa termiittej\xc3\xa4, mutta my\xc3\xb6s muurahaiset ja muut hy\xc3\xb6nteiset k\xc3\xa4yv\xc3\xa4t ravinnoksi.'